
PËR NJË SHTESË NË VENDIMIN NR. 649, DATË 14.9.2011, TË KËSHILLIT TË MINISTRAVE, “PËR PËRCAKTIMIN E LISTËS SË SPECIALITETEVE, NËNSPECIALITETEVE APO SPECIALITETEVE PLOTËSUESE PËR PROFESIONET E RREGULLUARA”

Në mbështetje të nenit 100 të Kushtetutës, të nenit 13, të ligjit nr. 10171, datë 22.10.2009, “Për profesionet e rregulluara në Republikën e Shqipërisë”, dhe të shkronjës “b”, të pikës 2, të nenit 8, të ligjit nr. 163/2014, “Për Urdhrin e Punonjësve Socialë në Republikën e Shqipërisë”, me propozimin e ministrit të Mirëqenies Sociale dhe Rinisë, Këshilli i Ministrave 

VENDOSI:

1. Në vendimin nr. 649, datë 14.9.2011, të Këshillit të Ministrave, në shtojcën 1 “Lista e specialiteteve, nënspecialiteteve apo specialiteteve plotësuese për profesionet e rregulluara”, pas ndarjes X shtohet ndarja XI, me këtë përmbajtje:
“XI. Profesioni i punonjësit social (diplomë e ciklit të parë ose ekuivalente me të apo diplomë e ciklit të dytë ose ekuivalente me të). ”.
2. Ngarkohet Ministria e Mirëqenies Sociale dhe Rinisë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

